Viborger Samler, 1839-07-13
Storherrens Sundhed skal, som en Følge af nervøse Affectioner være rystet; dog skjuler han sin Tilstand baade for sig selv og Andre. Den 8de og 9de Juni forlod den tyrkiske Flaade Bosporus, og den ledsagedes af den sammenstimlede Befolknings utallige Ønsker, Forhaabninger og Yttringer af Frygt. Skjønt og stolt seilede maaskee disse svømmende Fæstninger – et andet Navarino imode. Skibenes Tougværk vakte uvilkaarlig Tanken om Sammenslyngningen af de tusinde Traade, der, berørende alle Folkeslag, nu indvikles imellem hverandre, og Jngen aner, hvorledes den store Knude mulig vil løses. (Augsb. Allg. Zeit.) Storbritannien og Jrland. Alvorlige Uroligheder have fundet Sted i Birningham, Chartisternes Hovedsæde. Den 2den og 3die Juli holdt Chartisterne store Forsamlinger; den sidste besøgtes af 2000 Jndivider under den bekjendte Feargus Oconners Forsæde. Efterat Forsamlingen var endt, gjennembroge de Gaderne i Procession, og opvakte alvorlige Bekymringer. Først i Gaar, den 4de, kom det til yderst alvorlige Optrin. Beretningen er følgende: Birmingham, den 4de Juni, om Midnat. Henved Kl. 8, den almindelige Tid for Sammenkomsterne, forsamledes Chartisterne med Faner o. s. v. paa Bullering. Til Pøbelens store Forundring ankom imidlertid efter et Qvarteers Forløb en Afdeling af Londoner-Politiet, og det begyndte strax at arrestere Formændene, og adsprede Forsamlingen. Det er umuligt, at beskrive i faa Linier den nu opstaaende Forvirring. Pøbelen gjorde Modstand, og endskjøndt Politiet var godt forberedt og viste Mod og Aandsnærværelse i sin Fremrykning, tilføiede dog de til aabenbar Modstand, væbnede Chartisters overlegne Antal Politiet et øieblikkeligt Nederlag. J omtrent 10 Minuter var Kampen frygtelig, og det er at befrygte, at flere Jndivider ere dødelig saarede. Politiet blev drevet tilbage til Moorstreet, og i nogen Tid frygtede Man for, at et af Pøbelen foretaget Angreb paa det store Stadsfængsel vilde lykkes. J dette Øieblik indtraf det 4de irske Dragouregiment med Oberst Chatterton i Spidsen og en Brigade Skarpskytter under Major Scholefield; Civilauctoriteterne fik Hjælp, og Politiet frelstes for Pøbelens Raserie. Dragonerne og Skarpskytterne omringede Bullering, spærrede Tilgangene, og Pøbelen flygtede til alle Sider. Flere Politiofficianter ere haardt saarede, og en af Jnspecteurerne har faaet et Knivstik i Siden; Saaret skal være dødeligt. Magistraten optager i dette Øieblik til Protocollen den Saaredes Udsagn, fordi Man forudseer hans Død. Fem haardt saarede Politiofficianter ere bragte til Politie-Bureauet." Birmingham, den 5te, Kl. 8 om Morgenen. "Gaderne ere rensede; Militairet har i Dag strax efter Dagens Anbrud trukket sig tilbage. 9 arresterede Personer ere førte til Fængslet i Warwick, for der at stilles for Assiseretten. Anklagen imod dem gaaer ud paa Angreb paa Politiet, og Forstyrrelse af den offentlige Rolighed (riot). - Desværre have flere Politibetjente erholdt Knivstik, andre ere haardt saarede. Om Natten hørtes idelig det Raab: "til Vaaben!" og en Deel af Oprørerne vendte sig til Kirkegaarden St. Thomas, fra hvis Muur de afreve 200 Pd. af Jerngitteret. Lykkeligviis ankom Politiet til rette Tid, og adspredte Hoben, førend denne ganske kunde faae de frygtelige Vaaben i sin Magt; Ulykken vilde ellers være bleven frygtelig, da Pøbelen var fortvivlet. J Morges er der gjort et nyt Forsøg paa Jerngitteret. Deelegaterne for Chartist-Conventet, i hvis Spidse O'Connor og Dr. Taylor staae, forsamle sig nu i den gyldne Løve i Ashton=Street, og deres Beslutninger vare i Gaar skarpere end forhen med Hensyn til Forholdsreglerne for Fremtiden. Den hellige Uge, i hvilken der ikke skal arbeides eller gjøres Brug af accisbare Artikler, skal, ifølge de tagne Bestemmelser, begynde den 15de Juli. – Endskjøndt Steenregnen var uhyre stærk under Kampen, have de omliggende Huse dog kun lidt ubetydelig Skade."